Diari Oficial de la Generalitat Valenciana


Sumari del DOGV 8519, del 01-04-2019 (2019/3099)

CORRECCIÓ d'errades de la Resolució de 13 de març de 2019, de la directora general de Justícia, per la qual es resol la petició d'inscripció de la modificació dels Estatuts del Col·legi Professional de Llicenciats en Ciències Ambientals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3099


Data del document
:   26-03-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

CORRECCIÓ d'errades de la Resolució de 13 de març de 2019, de la directora general de Justícia, per la qual es resol la petició d'inscripció de la modificació dels Estatuts del Col·legi Professional de Llicenciats en Ciències Ambientals de la Comunitat Valenciana. [2019/3099]  
En la publicació de la resolució esmentada (DOGV 8511, 22.03.2019), en la qual es van modificar els articles 5, 18 i 34, s'han advertit errors materials en la transcripció en els apartats b i c de l'article 18 i es va ometre l'apartat d.  
Per tot el que s'ha exposat, i d'acord amb el que es disposa per l'article 109.2 de la Llei 39/2015, d'1 d'octubre, del procediment administratiu comú de les administracions públiques, és procedent la correcció dels errors materials detectats en aquesta publicació, en els següents termes:  
  
On diu:  
«b) Els membres de la Junta de Govern, en cessar en el seu càrrec cessaran, així mateix, en els altres càrrecs que li hagen sigut atribuïts pel fet de ser membres de Junta de Govern»;  
  
Ha de dir:  
«b) Les normes específiques contindran els requisits d'incorporació com a persona adherida al Col·legi i la pèrdua d'aquesta condició, el règim jurídic i econòmic, els seus drets i deures i totes aquelles altres qüestions que tinguen relació».  
  
  
On diu:  
«c) Només es podrà indemnitzar per hores dedicades a les seues funcions a assistència a reunions en representació del Col·legi Professional que no siguen dels seus òrgans interns, i sempre en les següents condicions:  
i. a) Ha d'haver-hi habilitació pressupostària.  
ii. b) El cost/hora correspondrà com a màxim al cost brut hora del salari mínim interprofessional»;  
  
Ha de dir:  
«c) Les persones adherides al Col·legi contribuiran a les càrregues econòmiques en la forma que s'establisca en les normes específiques».  
  
S'ha d'afegir un apartat d a l'article 18.  
«d) La Junta de Govern presentarà, com a mínim anualment, en l'assemblea ordinària, informació sobre les adhesions i les normes específiques d'adhesió, podent-se aprovar un reglament per part de l'assemblea general de col·legiats si així s'acorda».  
  
València, 26 de març de 2019.- La directora general de Justícia: Verónica López Ramón.